gentaiscool/nusaparagraph_topic huggingface dataset:
Salah atu sayur nyang rasenye kaga gue demenin ntu pare. Bagen ge udeh diolah segimane macem, tetep kate aye mah rase paitnye kaga ilang. Sayur nyang pu'unnye mererod eni gampang banget ditemuin di pasar ama warung-warung kecit di kampung-kampung nyang jualan sayur. Biasenye sayuran eni dipake buat bahan pelengkap dalem masakan laen, contohnye somay. Bagen dikate banyak nyang kaga demen ama rasenye, sebenernye pare eni punye banyak kandungan antioksidan ama vitamin C nyang bagus buat awak. Ade banyak penyakit nyang bise dicegah malahan bise disembuhin ama pare. Penyakit nyang bise digiles ama pare ntu masale sembelit, ngatasin impotensi, ama ngontrol kehamilan. Buat nyang pengen KB cocok banget dah gegares sayuran eni.

Topic: food & beverages
Jangan ngêri buat nyari bantuan adalah salèh atu carè ngêjadi pêngusahè suksès. Dêngan nyari rèlasi, êlu bêpotènsi ngêdapêtin bantuan buat ngêmbangin bisnis nyang lagi dijalanin. Sêlaèn kêtêmuan atau nyari langsung, êlu jugè bisè manpaatin platporm daring kayak LinkedIn. Êlu bisè ngêmulè pêrcakêpan amè orang baru atau ngêbangun jaringan amè mêrèka. Êni mungkin kêliatan kagak nyênêngin amè canggung padè awalnyè, tapi mangkin êlu ngêlakuinnyè, bakal mangkin gampang. Ngêbangun jaringan gè ngêmungkinin êlu ngêjagè hubungan bisnis jangkè panjang. Kêmampuan êlu buat miarè hubungan gawè jangkè panjang amè wirèusahèwan nyang bêpikiran samè dalêm industri êni bakal ngêjadi salèh atu paktor konci dalêm kêsuksèsan bisnis jangkè panjang.

Topic: business
Padè wayah ntu Harni masing duduk di kelas tiga SD. Harni ngêmilikin seorang teman bernama Indah. Diè adalah anak kepala sekolah di sekolahnya dulu. Diè sangat baèk, apa nyang diè milikin selalu berbagi. Diè paling kagak bisè melihatku sedih karna diè pèngèn ngêmilikin seorang teman nyang selalu tegar amè selalu memunculkan senyum di wajahnya. Pertemanan mêrèka berjalan bêgono baèk selama kurang lêbih tiga taun ampè kelas enam SD. Mêrèka selalu barêng-barêng dalêm suka maupun duka ampè tibalah saatnya mêrèka bakal berpisah. Harni sedih karna bakal berpisah dêngan Indah. Dengar-dengar diè mao melanjutkan SMP di kota amè entah mengapa perasaan Harni hancur waktu mengetahui mêrèka bakal berpisah jauh.

Topic: slice of life
Kitè sêbagè sêsamè wargè nyang idup bêdampingan kudu ngêjagè hubungan baèk biar kêciptè idup nyang rukun. Kêrukunan bêtêtanggè bisè kêciptè kalo orang-orang mênuhin amè ngêlaksanèin hak amè kêwajiban masing-masing. Conto bêntuk hak dalêm bêtêtanggè di antarènyè adalah ngêgunèin pasilitas umum nyang kêsêdiè, ngêdapêtin lingkungan nyang antêng, aman, kêrasan, amè bisè ngêmukèin pêndapêt wayah bêmusawarah. Sêdêngkan kêwajiban nyang paling utamè di dalêm idup bêtêtanggè adalah ngêjunjung tolèransi. Dêngan tolèransi, hak-hak kitè dalêm bêtêtanggè bisè kêpênuhin, sêpêrti kêidupan aman, têntrêm, amè sêjahtêrè. Êlu jugè kagak bolèh ngêlakuin hal nyang gaduh buat ngêjagè kêantêngan biar têtanggè bisè pula ngêjagè kêantêngan idup êlu. Kêwajiban laèn dalêm kêidupan bêtêtanggè adalah bêgotong royong, ngêjagè kebersihan lingkungan sêkitar, ngêjagè sopan santun dêngan parè têtanggè, amè saling ngêbantu kalo têtanggè kênè musibah.

Topic: slice of life
Salah satu lagu daerah nyang aye demen tuh ade judulnye jali-jali. Lagu ini ya asalnye dari Betawi. Lagu ini tuh aye denger karna sering tuh didengerin di acara-acara kebudayaan Betawi. Lagu ini tuh asik banget di denger, karna lagu ini diciptain dari susunan pantun. Mangkanye nada nyang di denger juga enak masup ke kuping. Nuansa lagunye juga ceria, jadi tujuannye emang buat ngibur hati nyang lara kaya di potongang lagunye. Makna setiap baitnye juga isinye cerita, menurut cerita lagun ini dikembangin ama keturunan Tionghoa Jakarta trus dipaduin ama musik gambang kromong. Karna lagunye kentel ama budaya Betawi jadi ditetepin dah kalo lagu ini asalnye dari Betawi.

Topic: culture & heritage
Nokia N-Gage adalah sêbuah hapè dêngan dèsain nyang èrgonomis kalo digunèin maèn gim. Konsèpnyè mirip amè nyang dilakuin Nintendo dêngan konsol portabêl Game Boy, yakni layar di têngèh nyang diapit amè tombol arah di kiri ama tombol aksi di kanan. Tombolnyah dèwèk mêrupakan papan tik alpanumèrik dêngan angkè 5 amè 7 nyang dikêjè nonjol sêbagè tombol aksi. Nokia ngêbêkêlin hapè ênih dêngan sistêm opêrasi Symbian pèrsi 6.1, têrus ngêluncurin kê pasaran di bulan Oktober 2003. N-Gage ngêgunèin gim nyang dijual kêpisèh amè pormat kartu SD sêhinggè pênggunè bisè ngêmaènin gim nyang udèh têrkênal di konsol laèn, kayak FIFA Football 2004, Call of Duty, atau Sonic. Sêlaèn maèn gim, hapè ênih punyè pêmutêr musik têrintêgrasi, yakni sêbuah pitur nyang cukup langkè wayah ntu.

Topic: technology
Kalian suka ngebadog badogan olahan seafod kayak salmon? Aye dan sodara-sodaranye aye pas kecil, liburan bareng-bareng. Nah pas malemnye, kite ningkring di sekitar pusat kota dan mampir ke restoran sushi yang lumayan beken pas entu. Mereka semua beli entu salmon sushi yang mentah buat dibadog pas di rumah, cuma aye doang yang kagak karena kagak demen baunye.Terus pas sampe rumah dan mereka ngebadog entu salmon mentah, langsung pade mual karena baru pertama kalinye ngebadog modelan gitu. Aye pun cuma ngetawain sodara-sodaranye aye yang banyak gaye sok-sokan ngebadog modelan salmon mentah entu. Nah tapi beda sama aye yang pas kecil, aye yang sekarang malah jadi doyan bener sama entu sushi salmon. Walaupun emang mentah atau setengah mateng, menurut aye enak!

Topic: food & beverages
Kalo kite mau hidup kite berkah, rejeki nyang kite cari juga lancar, jangan lupa tuh buat sedekah. Sedekah kaga bakal buat harta kita berkurang, kaga juga bikin kite miskin, malah sebaliknya. Orang nyang dititipin harta banyak ama Allah tapi kaga pernag dikeluarin buat sedekah, entah kapan pasti diambil tuh harta. Inget pan tuh ama ceritanye si Qorun nyang kaga mau sedekah trus die keuruk ama harta bendanye. Sedekah kaga mesti ama orang jauh, kalo sodara kite ada nyang kesusahan juga harus banget tuh dibantu. Sejak sekarang mah jangan dah ngabisin harta buat kesenangan dunia aja, tapi kite juga mesti nabung buat di akhirat.

Topic: religion
Dagang dari rumah yang paling dibutuhin barangnya ama orang laen itu ada dagangin makanan. Buat orang yang bisa bikin kue, boleh banget dagangin kue lewat onlen. Buat cari bahan-bahan kue juga banyak ama gampil banget kita cari di sekitaran kita tokonya. Jualan kue gini, cocok banget buat orang yang hobi bikin kue ama yang serba bisa bikin kue apaan aja. Kesempetan juga udah mau lebaran gini, orang biasa pada pengen beli kue kering kayak nastar. Bisa banget bikin nastar di rumah, terus kita pasarin ke orang terdeket abis itu bisa lewat onlen. Kita buka pesenan dulu sebelomnya. Kita bikin daftar orang yang pesen, abis itu empel-empel kita cicil bikin samain ama daftar duluan orang yang mesen.

Topic: business
Aye benci sayur. Kagak tau kenape, pokoknye aye kagak demen sama entu sayur. Tapi enyak aye kagak putus asa buat bikin aye ngebadog badogan yang aye benci entu. Ade aje idenye buat bikin entu sayur masuk ke perutnye aye. Misalnye nih ye, aye kan cinta sama seblak. Nah enyak aye bikinin aye seblak, tapi dipakein banyak sayuran. Enak sih, rasanye tetep rasa seblak, bentukannye juga kentel kayak seblak. Tapi entu seblak sebenernye dipakein banyak banget wortel dan sawi ijo! Jadi satu mangkok aye yang keliatannye kayak seblak berkuah kentel, dipakein kerupuk dan makaroni, sebenernye ada banyak wortel dan sawi ijo. Entu warna-warna sayuran kagak keliatan karena ketutupan kuah seblak yang kentel. Kreatif bener kan enyak aye buat bikin aye ngebadog badogan yang aye benci?

Topic: food & beverages
Aye entu suka bener sama waktu luang. Waktu luang entu momen yang berharga dan pastinye kagak bisa aye ulang lagi. Makanye kalo kite punya waktu luang, kite kudu puas-puasin buat ngelakuin segala aktivitas yang menarik dan kite mau. Eits tapinye kudu yang baek-baek ye! Jangan mentang-mentang aktivitasnye di waktu luang, kite asal-asalan! Inget, kudu isi aktivitas yang baek ye pas beraktivitas di waktu luang. Kalo bisa, pas waktu luang, kite beraktivitas yang ngasih manfaat buat kite. Misalnye; belajar keterampilan baru, ikut kursus, ngatur duit, beberes rumah, dan pastinye istirahat. Istirahat entu aktivitas yang bagus buat dilakuin pas ada waktu luang kok! Selama kagak berlebihan aje hehe. Nah, yok kite beraktivitas yang baek-baek pas waktu luang!

Topic: leisures
Wingko babat sendiri emang makanan khas Indonesia, kue ini tuh asalnye dari kelapa muda, tepung beras ketan, ama gula. Wingko ini tuh udeh terkenal sepulau Jawa, bahkan di stasiun ama terminal di Jawa tuh udeh banyak nyang jual wingko babat. Wingko babat biasanye tuh dijual dalem bentuk bunder-bunder kecil. Tiap satu wingko tuh dimasupin ke dalem kertas, nah dari satu kertas itu digabungin beberapa wingko trus di jual dalem 1 tas kertas. Rasa kue ini tuh khas, gurih karna dari ketan ama kelapa trus aromanye wangi karna dibakar. Harga jualnye juga banyak variasinye tergantung di mana kite beli wingko ini.

Topic: culture & heritage
Mesjid emang boleh dipake ama siapa aja, cuma kite juga perlu jaga kebersihan. Kaga buang sampah sembarang disekitar masjid. Kalo mu make toilet ya mesti dibersihin seperti semula. Sandal harus dicopot tuh karna pan masjid tempat suci. Kaga boleh ngerusak ape aja nyang ada di mesjid, pokoknya harus di jaga. Nah sering juga pan tuh denger kotak amal ilang, ya sebaenya jangan ampe tuh ngambil nyang bukan haknya. Kaga boleh tuh bikin gaduh karna bisa ganggu orang nyang sholat. Trus kalo kite lagi di luar mesjid juga kaga perly bikin keributan. Nah terakhir kite mesti kaga tuh mesjid supaya bisa dipake terus menerus.

Topic: religion
Pulang dari supermarket buah aye buru-buru ambil peso, mau belah nih alpuket nyang tadi udeh dibeli. Pas dipegang juga udah lembek tapi kaga sampe bonyok alpuketnye, pas dibelah tuh gampang banget kaye kaga ade perlawanan. Penampakan delamnye juga cakep banget, biji alpuketnye kecil tapi daging buahnye tebel. Teryata ayeh kupas juga bisa karna kulit luarnye juga tipis, daging buahnye jaga ade nyang busuk pokonya warnanya cakep deh kuning-kuning terus luarnya ijo. Nah kita coba dulu tuh makan kaa pake ape-ape, ternyata tetep enak dah pait-pait juga kaga ada. Bener-bener penampakan alpuket nyang sempurna, kaga ade kurangnye deh, kurangnye cuma belinya kaga banyak jadi kalo buat makan rame-rame kayanya kurang.

Topic: food & beverages
Ape aje barang elektronik yang elu tau? Elu tau air fryer kagak? Atau elu lagi mau beli barang elektronik dapur satu entu? Udeh tau ape aje tentang entu barang elektronik dapur? Katenye sih, hampir semua orang doyan badogan tempe, tahu, ayam goreng, kerupuk, dan laennye. Tapi entu kurang baek buat kesehatan soalnye ngandung minyak jenuh. Tapi karena jaman makin canggih, elu kagak perlu khawatir. Soalnye sekarang elu bisa bikin gorengan yang katenye sih sehat kalo pake air fryer. Selaen buat ngurangin kadar kolestrol, barang elektronik dapur satu entu juga bisa bikin badogan mateng dengan waktu yang lebih cepet dan kematengan yang sempurna walaupun kagak pake minyak goreng. Nah menarik dan bermanfaat bener kan?

Topic: technology
Rumèh adat Bailèo êni mêrupakan hasil budayè masarakat Maluku nyang diwujudin dalêm bêntuk arsitèktur, yakni sêbagè rumèh adat. Pêmbangunan rumèh adat Bailèo kagak bolèh dilakuin sêcarè asal-asalan, tapi kudu nganut aturan-aturan khusus dalêm budayè Maluku, mulè dari pêmilihan lokasi, pêmilihan bahan, bêntuk arsitèktur, ampè ornamèn nyang dijadiin hiasan rumèh adat. Rumèh adat êni punyè bêntuk rumèh panggung dêngan banyak tiang pênyanggè bêrukir. Matèrialnyè bêrasal dari alam, yakni kayu amè bambu dêngan atêp rumbia. Mênurut budayè Maluku, rumèh adat Bailèo êni dipandang sêbagè rumèh tuè atau rumèh lêluhur karna dianggêp punyè kêtêrikêtan langsung amè lêluhur, yakni sêbagè têmpat tinggal atau hunian pêrtamè dari sêkêlompok orang nyang wayah ntu tibè dan dianggêp sêbagè pêndiri nêgêri.

Topic: culture & heritage
Buat nyang emang punya nyali gede dan kaga takut tuh ama nyang namanye olahraga ektrem, tetep dah mesti ati-ati. Jangan sesumbar kalo emang udeh biasa atau ga sering ngelakuinnye. Soalnye, ya namanya manusia ya kaga tau kapan dapet bala. Pan kalo udeh ketimpa bala kan kaga bisa ngubah takdir lagi. Yang kite cuma bisa lakuin mah nyesel doang. Nah, dari pada kite nyesel mending kite jaga-jaga tuh. Kalo emang nyang mau kite lakuin olahraga ektrem jangan lupa baca pentunjuk dan dengerin intruksi. Solanye, kadang kecelakaan dalem olahraga tuh karna ketelodoran manusia aje. Maka dari itu, kite kudu ati-ati kalo mao mgelakuin hal yang sekiranye tuh mangancam nyawa kite.

Topic: sports
Laptop kebanyakannye menggunakannye layar LCD (Liquid Crystal Display) berukuran 10 inci hingga 17 inci tergantung dari ukuran laptop ntu sendiri. Selain ntu, papan ketik yang terdapat pada laptop juga kadang-kadang dilengkapi dengan papan sentuh yang berfungsi sebagai "pengganti" tetikus. Papan ketik dan tetikus tambahan dapat dipasang melalui soket Universal Serial Bus maupun PS/2 jika tersedia. Berbeda dengan komputer desktop, laptop memiliki komponen pendukung yang didesain secara khusus untuk mengakomodasi sifat komputer jinjing yang portabel. Sifat utamanye ntu yang dimiliki oleh komponen penyusun laptop adalah ukuran yang kecil, hemat konsumsi energi, dan efisien. Komputer jinjing biasanye harganye lebih mahal, tergantung dari merek dan spesifikasi komponen penyusunnye, walaupun demikian, harga komputer jinjing pun semakin mendekati desktop seiring dengan semakin tingginye tingkat permintaan konsumen. Namun saat ini dengan berbagai desain yang menarik dan kekinian, laptop menjadi lebih ringan dan tipis termasuk dari sisi teknologinye yang kian canggih bener.

Topic: technology
Yogyakarta menjadi salah satu destinasi wisata yang bejibun pengunjungnye. Selain mempunyai tempat yang menarik untuk di datengin, beberapa ganyeman khas Yogyakarta juga sayang untuk dilewatkannye. Salah satu ganyeman yang popular adalah Gudeg. Ganyeman ntu memiliki cita rasa manis, dan gurih yang menggoyang lidah. Selain ntu, ada juga sate klatak, bakpia, sate kere dan masih banyak lagi. Berkunjung ke Yogyakarta rasanya kagak lengkap tanpa menyantap ganyeman khas yang menggugah selera. Mendengar kata gudeg, pastinye langsung mengingatkan kite dengan kota Yogyakarta. Menu khas ntu dibuat dari nangka muda yang dimasak menggunakannye santan dalam waktu yang cukup lama. Dengan rasa yang cenderung manis, sehingga menjadikannye gudeg digemari bejibun orang. Ganyeman khas Yogyakarta yang wajib dicoba ntu biasanye diganyem bersama nasi, dan disajikan dengan kuah santan kental atau areh, ayam kampung, telur, tahu dan sambal goreng krecek. Meski berasal dari Yogyakarta, tetapi sejumlah kota di Jawa Tengah, dan beberapa wilayah Indonesia lainnye juga udeh bejibun memproduksi gudeg, salah satunye adalah kota Solo. Hanya aje, gudeg Solo berbeda dengan gudeg asal Yogyakarta. Untuk gudeg asal Yogyakarta mempunyai sajian cenderung kering dan tahan lama dibandingkan gudeg asal Solo atau daerah lainnye. Di Yogyakarta, salah satu gudeg yang paling terkenal adalah Gudeg Yu Djum yang kedainye tersebar di sejumlah sudut kota Jogja.

Topic: culture & heritage
Acara tv kalo ude hari minggu isinye acara masak semue, emak ane paling demen dah kalo ude mulai acara masak gni, kali eni ane ame emak ane lagi nonton acara masaknye rudi choerudin, juru masak yang ude kesohor dari jaman ane masih bocah tk, nyang tayangan tv nye baru ade 3 chanel kaga kaya sekarang, nah sekarang nyang lagi dimasak resep ayam goreng serundeng kalo ayam goreng serundeng tuh biasanye mirip kaya ayam goreng kite nyang suka makan, cume aje die ade taburan bubuk serundeng nyang bikin nikmat kalo di unyel-unyel pake nasi anget. terus ayamnye paling enak abis beres diungkep digoreng jangan kelamaan jadi daging ayamnye kaga terlalu kering, 

Topic: food & beverages
Burasa sering disebut lontong bersantan karena dalam proses pembuatannye menggunakan santan. Beras dimasak dengan santan, dan diberi sedikit garam, lalu dibungkus dengan daun pisang, dan diikat dengan tali rafia, setelah itu dikukus. Proses memasaknye ntu burasa terbilang cukup lama, bisa sampai 8 jam demi mendapatkannye rasa, dan aroma yang lezat. Dari segi rasa, burasa sangat berbeda dengan lontong. Kalau lontong cenderung hambar, burasa memiliki rasa gurih dan enak meski digares tanpa disertai lauk atau ganyeman lainnye. Bagi warga lokal Makassar, burasa adalah ganyeman yang wajib ada setiap hari raya ataupun hajatan. Oleh karenanye, setiap menjelang hari raya tiap keluarga melakukan tradisi ma'burasa ya ntu membuat burasa bersama-sama untuk mempererat kebersamaannye.

Topic: culture & heritage
Bêbêrapè pêrlêngkêpan amè barang nyang wajib dimilikin wayah pêndakian gunung mêrupakan barang nyang krusial. Dalêm kondisi pêndakian idèal, mungkin barang êni bakal sêdikit nambèh bêban bawèan. Tapi, dalêm kondisi gênting kêbêradèan barang-barang êni amat pênting amè ngêgêdéin kêsêmpêtan bêrtahan êlu. Barang-barang ntu adalah lampu sèntêr atau sumbêr cahayè, kêrètan atau pêmantik nyang bisè nyiptèin api, piso lèpit kêcit, pêralatan jait, pêriwitan atau alat laèn nyang bisè ngasihin sinyal, syal, pêrlêngkêpan P3K amè obat-obatan, kompas, botol aèr minum, sêrtè pakèan kêring amè angêt atau têbêl. Pêralatan ntu kudu dimilikin saban rombongan atau pêndaki sêbagè pêrsiapan wayah têrjadi kêadèan gênting. Ngêmahamin èlmu bêrtahan idup jugè ngêliputin pêmahaman nyang mêndalêm padè pêrsiapan pêndakian nyang têrkait dêngan sêpuluh barang ntu.

Topic: slice of life
Acara adat Ngaruwat Bumi ntu adalah berasal dari bahasa Sunda, ya ntu kata "Ngarawat" yang bermakna mengumpulkannye, atau memelihara. Tujuan diadakannye ntu upacara adat sebagai ucapan syukur kepada Tuhan Yang Maha Esa sebagai bentuk menolak bencana. Selain ntu, upacara adat ntu juga bertujuan untuk memberi penghormatannye kepada para leluhur yang sebelumnye. Upacara Ngaruwat bumi ntu merupakan sebuah tradisi tahunan masyarakat di Jawa Barat. Biasanye upacara ntu dilakukan pada tanggal 4-5 September 2018. Nah, upacara adat ntu dilaksanakannye selama dua hari. Dalam pelaksanaannye, ada beberapa kegiatan yang dilakukan, antara lain ; Dadahun, Ngadiuken, Meuncit Munding, Ngalawar, Sholawatan, Numbal, Ngarak Dewi Sri , Nyawer Dewi Sri , dan Pagelaran Wayang Golek.

Topic: culture & heritage
Rupa-rupanya nih toko kopi kekinian makin membludak 3 tahun terakhir ini, dari riset nyang dilakuin ama toffin nih pas tahun 2019 nambah ampe 2950 gerai. Konsumsi kopi juga ada peningkatan nih ada 13,9 persen saban tahun. Sebenernya banyak keuntungan yang didapetin karna banyak pan tuh lapangan pekerjaan. Kaga cuma itu aja, kopi-kopi produk lokal makin kreatip nih dan kaga mau kalah ama merk-merk kopi dari barat sono. Walaupun pandemi kemaren sedikit ada dampaknya, tapi untungnya makin hari keadaan negara kita makin membaik. Saran buat kite-kite warga Indonesia ya mulai dukung produk dari negeri sendiri dah ya, karena kan untungnya nanti balik lagi ke kite sendiri.

Topic: food & beverages
Elu suka olahraga ringan kagak? Aye sebenernye kagak suka olahraga sih ye, tapi aye lumayan overweight. Kan overweight kagak sehat ye. Nah pas taon 2016 aye kelas 2 SMA, aye mulai nyoba olahraga-olahraga ringan yang gampang dilakuin gitu, kayak sit-up, plank, wall sit, dan laennye. Dimulai dari pas Subuh. Pas abis solat Subuh dan nunggu waktunye buat ngaji pagi, aye sit-up sebanyak 10 sampe 20 kali di kamar asramanye aye. Abis entu aye ngaji pagi. Nah abis ngaji, sambil nunggu giliran mandi, aye sit-up lagi sebanyak 10 sampe 20 kali, kadang sama plank, wall sit, dan olahraga ringan laennye. Abis entu aye mandi, siap-siap sekolah, dan berangkat deh. Nah pas jam istirahat aye biasanye olahraga ringan lagi. Abis entu lanjut sekolah sampe waktunye salat Ashar dan ngaji sore. Abis ngaji sore pun aye olahraga ringan laennye sampe entar sebelom tidur. Intinye setelah beberape bulan aye rutin berolahraga ringan yang gampang dilakuin itu, aye turun berat badan sebanyak 12 kilo. Mantep ye?

Topic: sports
Namanya juga orang dagang, ada untungnya, kadang ada bangkrutnya. Orang dagang itu kagak kayak gawe di kantoran, yang saban bulan gajiannya udah ketauan jumlahnya berapa ama dikeluarinnya pas kapan aja. Orang dagang, kadang saban arinya aja bisa laen laen dapetnya. Sepan-sepan gede banget untungnya, sepan-sepan kagak balik modal. Biasanya, orang yang mampu dagang, kagak bakalan jadi orang yang boros pas lagi dapet untung yang gede. Kalo udah ada pengalaman yang pait, jia bakal belajar dari pengalamannya itu. Orang yang bisa dagang atawa bisnis gitu biasanya udah paham dari bekali-kali gagal atawa ngalamin bangkrut. Jadi pedagang juga kagak bentaran belajarnya, mangkanya jia udah siap banget ngadepin bangkrut, soalnya jia yakin bisa ngebenerin lagi usahanya.

Topic: business
Pengalaman nyang aye laluin, aye tuh sempet buang-buang waktu karna selalu ikut-ikut temen. Padahal, ape nyang aye pilih tuh kaga bener-bener aye mau lakuin. Aye cuma iseng-iseng pilih ekskul ya karna aye mau ada temennye aja. Padahal, karna itu juga aye kaga nikmatin apa nyang aye jalanin. Kayanye apa nyang aye lakuin tuh semua gara-gara terpaksa bukan karna mau. Rasa di hati juga kaga plong, trus apalagi pas ada di masa susah, aye bukannye berusaha tapi malah menghindar. Nah, di situ aye belom sadar kalo apa nyang aye lakuin tuh teryata salah. Selama 3 taun, jadi aye kaga nikmatin tuh keseruan buat diri sendiri, jadi mulai sekarang jangan takut ngikutin kata hati.

Topic: sports
Di olahraga itu ada olimpiadenya dari dulu. Olimpiade ini ada tiap musim. Ada di musim panas ama musim dingin. Nah, olimpiade musiman ini awalnya pas waktu festival di Yunani taun 776 sebelom masehi. Kata olimpiade juga diambil dari nama tempat tandingnya itu Olympia. Pas waktu itu, diadain buat mcem-macem jenis olahraga, ada atletik, tinju, ama gulat. Diadainnya juga empat taun sekali. Abis dari situ, olimpiade yang modern kayak sekarang ini diadainnya sama percis 4 taun sekali ama macem-macem olahraga yang ditandingin juga sama. Olimpiade modern diadainnya pertama kali itu pas taun 1896 di Athena, Yunani. Pas waktu itu, yang ngikut 13 negara ama 280 atlit. Kocaknya, pas olimpiade itu yang ikut atlit cuman laki aja, kagak ada atlit perempuan.

Topic: sports
Olahrage emang banyak macemnye, walopun lebi banyak nyang di darat ame aer. Di udare ade, sebenernye, cuman masup ke kategori olahrage ekstrem. Namanye tejun payung ato sky diving. Kegiatannye dengan lepas landas ato nibla dari pesawat kecil abis si atlet nentuin ketinggiannye. Sebelon tejun, si atlet kudu make parasut nyang ditaro di punggung, biar begitu nibla dari pesawat, ntu parasut bise langsung ngembang abis ditarik tuasnye. Kek olahrage ekstrem laennye, atlet-atlet di sini butuh sertifikasi buat ngelakuin enih. Selaen ntu, tiap tejun payung juge diusahain didampingin ame pelatih, biar ade nyang ngawasin pas persiapan ame pas niblanye. Buat persiapannye di atas pesawat, atlet-atletnye kudu pemanasan dengan peregangan dulu, biar badannye relaks, kagak kaku pas ngambang di udare. Kalo kagak punye ketakutan ame tempat tinggi, bisa bangat cobain enih olahrage.

Topic: sports
Bulan Muharam adalah bulan nyang istimèwa bagi umat Islam. Sêlaèn pêringêtan taun baru Hijriah padè tanggal 1 Muharam, masarakat jugè nganggêp bahwa 10 Muharam adalah Idul Yatama atau Lêbaran Bocah Yatim. Momèntum 10 Muharam dijadiin sêbagè Idul Yatama êni bêdasarkan anjuran buat nyantunin bocah-bocah yatim padè ari ntu. Êni jugè momèn nyang têpat buat ngingêtin orang-orang supayè kêbukè matè atinyè amè lêbih opèn dalêm mêratiin bocah-bocah yatim. Têpat padè bulan Muharam nyang mêrupakan awal bulan taun baru Islam, nyok kitè jadiin awal nyang baèk buat ngêbênèhin diri dêngan ngêmêrbanyak amalan kêbaèkan, salèh atunyè dêngan nyantunin bocah yatim di bulan Muharam.

Topic: religion
Lagu daèrah mêrupakan musik atau lagu nyang ngêjadi ciri khas atau idèntitas suatu daèrah. Biasènyè lagu daèrah êni kêciptè atau kêrinspirasi dari kêjadian atau kondisi lingkungan dari daèrah ntu. Lagu daèrah cêndêrung ngambil tèma amè ngandung pêsên sêdêrhanè têntang kêidupan sêari-ari masarakat daèrah ntu. Alêsannyè adalah supayè masarakat bisè dêngan gampang mahamin amè nêrimè lagu daèrah ntu sêhinggè bisè ditampilin atau dipêntasin dalêm bêrbagè macêm kêgiatan masarakat. Ampir kêbanyakan lagu daèrah kagak dikêtauin pênciptènyè. Mêski kêbanyakan pênciptè lagu daèrah kagak dikêtauin, tapi lagu daèrah êni têtêp populèr karna sêring dinyanyiin amè masarakat sono dalêm bêrbagè kêsêarian atau acarè-acarè têrtêntu laènnyè.

Topic: culture & heritage
Jawa Timur, tepatnye di Jember, memiliki sebuah pantai yang menjadi tempat wisata di Jember yang dijadiin gacoannye para wisatawan yang datang ke kota tembakau tersebut. Pantai Papuma ntu namanye, yang merupakan akronim dari Pantai Pasir Putih Malikan atau bisa juga disebut dengan nama Tanjung Papuma. Pantai ntu berada di belakang sebuah bukit, sehingga dapat dipastikannye memiliki alam yang luar biasa indahnye. Keindahan yang dimilikinye bahkan disandingkan dengan Raja Ampat, Papua. Karena di sepanjang pantainye terdapat bebatuan karang dengan ukurannye yang beragam. Ntu pantai cakep bener dah, pasirnye putih, kita bisa naik ke atas batuan batuannye sampe yang paling tinggi biar bisa berfoto dengan dapet pemandangannye yang cakep. Ntu tempat asik buat ngeloneng di pasirnye yang putih bareng temen dan keluarga sampe ngenganyem dan nyeruput es kelapa. Pokoknye emang paling asik kalo ke Jember nyobain main ke ntu pantai, gaterlalu jauh juga dari kota jadi aman buat kite main kesono, karena alamnye indah banget dah.

Topic: leisures
Tolong menolong merupakan ajaran yang sering diberitahu dalam agama Islam, dan tentunye kite sebagai pengikut agama Islam harus selalu inget dan paham betul akan ajaran ntu. Sebagai makhluk sosial manusia ntu kagak mampu dah ama yang namanye hidup sendiri, dan bakalan selalu membutuhkannye bantuan orang lain. Udeh menjadi kodratnye bahwa manusia diciptakannye untuk bisa saling tolong menolong dan membantu satu sama lain yang sedang mengalami kesulitan. Islam sebagai rahmatan lil allamin,tidak dapat dipisahkannye dari ajaran untuk saling tolong menolong. Islam juga mewajibkan seluruh umatnya untuk saling tolong menolong. Sebagaimana firman Allah SWT dibawah ini :“Dan tolong-menolong engkau semua atas kebaikan dan ketaqwaan.” (QS. Al-Maidah: 2). Meskipun Islam mewajibkannye tolong menolong antar umat muslim. Namun, Islam juga memberikannye batasannye. Karenanye umat Islam harus mengerti betul bagaimane ajaran tolong menolong yang dianjurkan dalam Islam. Bahwa setiap umat Islam diwajibkannye hanya melakukan tolong menolong dalam kebaikan dan taqwa, dan larangan untuk tolong menolong dalam hal dosa besar atau bermaksiat. 

Topic: religion
Kaga cuma dilingkungan sekolah, ada baenya juga dibikin tuh stasiun tv khusus anak-anak supaya ada tontonan nyang punya edukasi gitu. Isinya bisa ngenalin anak-anak ama kekayaan budaya Indonesia. Kalo tinggal nonton trus bagus pan anak pasti demen tuh nontonnye. Nah kite orang tua juga kaga khawatir tuh buat nyaring tontonan anak-anak. Jadi jangan cuma kartun aja tuh nyang dibanyakin, tontona tentang keanekaragaman budaya Indonesia mesti tuh diadain. Menurut aye nih kaga ada belom ada tuh lembaga nyang bikin kaya begitu, mungkin juga banyak pertimbangannya ye, cuma kan parahnye kalo kaga ade nyang tau nanti siapa nyang bakal jadi penerus bangsa ini.

Topic: culture & heritage
Elu tau iPhone? Udeh pernah liat atau udeh pernah punya? Nah iPhone itu awalnye ade di taon 2007. Jelas aje udeh ade banyak perubahan, perkembangan, dan perbaruan. iPhone yang awalnye ade di taon 2007 masih punya resolusi kamera 2MP dan kagak ade kamera depannye. Terus selanjutnye iPhone 3G di taon 2008. Selanjutnye iPhone 3Gs di taon 2009, iPhone 4 di 2010, iPhone 4s di taon 2011, iPhone 5 di taon 2012, iPhone 5S dan 5C di taon 2013, iPhone 6 dan iPhone 6 plus di taon 2014, iPhone 6S dan iPhone 6S Plus di taon 2015, iPhone 7 dan iPhone 7 plus, iPhone 8 dan iPhone 8 plus, iPhone X di taon 2017, iPhone XS dan XS Max di taon 2018, iPhone XR di taon 2018, iPhone 11 di taon 2019, iPhone 11 Pro dan Pro Max di taon 2019, iPhone 12 dan 12 mini di taon 2020, iPhone 12 Pro dan Pro Max di taon 2020, iPhone 13, iPhone 13 Pro, dan masih berlanjut lagi perkembangan dan perubahannye.

Topic: technology
Kalo tetarik jualan onlen, kudu kenal dulu jenis-jenis platporm nyang biasenye dipake pas jualan onlen. Nyang petame, ade pake media website ato ngebikin situs web ndiri buat "warung" kite. Enih mirip-mirip kek kite mindain isi ruko kite ke onlen. Di sini bise lebi bebas nentuin disen, pitur-pitur, pembayarannye mao gimane, ngehubungin kite sebage penjualnye mao lewat ape, bebas, dah. Kedue, ade banyak nyang karang manpaatin medie sosialnye sebage tempat jualan. Enih kagak haram, soalnye banyak juge orang jaman karang nyang aktip di medsos, tapi sekalian nyari barang. Jualan di sinih banyak untungnye juge, soalnye lebi gampang interaksi ame calon pembeli, pemasarannye, ame vibes jualan kek ape nyang mao kite bawa. Terakhiran, bise juge manpaatin platform marketplace nyang emang ude dibuat sebage "pasar"nye jualan onlen. Jualan di sinih enak soalnye ape-ape ude disiapin, kek kolom buat harge, deskripsi barang, dan laen-laen, tinggal kite isi sesuai ame toko kite.

Topic: business
Umat muslim kudu ngêtauin adab ngêbacè Al-Quran. Bêrikut adalah adab-adabnyè. Pêrtamè, bêrguru sêcarè musyafahah. Sêorang murid sêbêlon ngêbacè Al-Qur'an têrlêbih dulu bêguru dêngan sêorang guru nyang ahli dalêm bidang Al-Qur'an sêcarè langsung. Kêduè, niat ngêbacè Al-Qur'an dêngan ikhlas. Kêtigè, dalêm kêadèan bêrsuci, baik dari hadas kêcit, hadas gêdé, amè sêgalè najis. Kêêmpat, tênang, tuma’ninah, amè khusyu. Kêlimè, ngawalin ngêbacè Al-Qur'an amè taawuz. Kêênêm, ngayatin amè ngêrênungin ayat Al-Qur'an. Kêtujuh, ngikhlaskan niat ngêbacè Al-Qur'an karna Allah Swt. Kêdêlapan, pêgang mushaf makè lêngên kanan dan diangkat, hêndaknyè kagak sampè di bawèh pusêr. Kêsêmbilan, ngêbacè Al-Qur'an dêngan tartil, artinyè pêrlahan-lahan amè kagak kêdagar-dagar.

Topic: religion
Kalo olahraga minatnye lempar-lempar bola, bisa bangat coba ekskul voli. Enih ekskul bagus buat ningkatin keterampilan jasmani ame rohani, jadi wadah buat nampung ame nyalurin minat, bakat, juge kreatifitas siswa-sisiwi di bidang olahrage. Udeh gitu, adenye enih ekskul juge cocok buat mupuk ame numbuhin sikap spotipitas biar nantinye siswa-siswi bise jadi perwakilan sekola pas lomba ato petandingan voli tingkat kecamatan, kota ato kabupaten, bahkan propinsi. Kalo masup ekskul enih, biasanye juge udeh disediain alat-alat nyang ngedukung, kek net voli, bola voli, priwitan, ame kaos jersey buat tim. Latiannye bisa di lapangan sekola, kalo memungkinkan, kalo kagak, nyewa lapangan olahrage. Kagak jarang juge latiannye barengan ame kolaan laen biar bise tukeran elmu.

Topic: sports
Berita-berita nyang beredar tentang instusi pesantren ato semacemnye nyang ada masalah cuma pelajaran aje. Bukan berarti instusi itu semua kaga bener, namanye orang tua pan emang mau tuh anaknye belajar ilmu agama nyang bener, nah kite mesti pilih tuh nyang teliti. Pilih pondok nyang udeh kite tau asal usulnya, entah punya kerabat lah ato juga ada nyang pernah mondok di situ. Selanjutnye, kite mesti survey tuh pondoka secara langsung. Nah abis itu, kite liat lingkungannye, kebersihannye, ama guru-gurunye. Kalo semua udeh oke, trus anak kite udeh mondok di tempat itu ya boleh tuh kite aktif nanya ke pondokannye. Jadi peran orang tua juga penting, kalo pun ditempat nyang aman juga mesti tau kondisinye.

Topic: religion
entar lagi bulan puasa. Bulannya orang-orang pada nyariin kurma. Cuman kalo kurma aja biasanya orang-orang bosen. Kita bikin minuman bahannya dari kurma. Namanya susu kurma. Dari namanya aja udah keliatan, jadi bahannya gampang banget, susu ama kurma. Kurmanya boleh pake kurma apaan aja. Ada kurma nabi, itu kurma ajwa. Ada kurma yang empuk ampe lembek banget, itu kurma sukkari. Ada kurma yang gedeannya kecit banget, itu kurma lulu. Di susu kurma in kita bikin pake kurma sukkari yang lembek, jadi dijusnya gampang. Pertama, kita bersihin tujuh kurma sukkari dari bijinya. Masukkin daging kurmanya, ya! Abis itu, kta tuang seperapat leter susu ke dalam blender. Susunya boleh pake apa aja, masukkin setengah gelas aer putih. Kalo kurma, susu, ama aer udah dituang, kita bisa blender ampe alus. Selesai blender, kalo masih ada kulit-kulit kurma yang kagak bisa alus, bisa disaring. Susu kurma ini manisnya sedeng. Banyak didemenin buat buka puasa.

Topic: food & beverages
Usaha dari rumah yang bisa bermanfaat dunia akherat, ada ngajar privat. Bocah-bocah yang sekolah kadang masih perlu dibantuin buat ngerjain peer atawa ngulangin pelajaran dari sekolah yang belom jia idep. Emak babanya ada yang kagak sempet buat ngajarin ada juga yang kagak idep ama pelajaran itu. Nah, kesempetan buat kita buka jasa ngajar ini. Selaen bisa nambahin isi dompet, ngajar bikin kita nularin ilmu yang kita punya. Kalo kita udah ngamalin, ilmu itu kagak bakal ilang malah makin nempel di kita gara-gara sering kita ulang juga. Buka jasa ngajar kayak gini awalnya dari mulut ke mulut. Kita bisa bantu ngajarin bocah tetangga. Ntar lama-lama jia minta les ama kita. Jaman sekarang bisa juga kita promosiin jasa kita liwat internet.

Topic: business
Kuliner ntu ga hanya berurusan dengan selalu yang namanye bahan pengisi perut orang. Tapi juga berurusan dengan nilai artistiknye penyajiannye ntu ganyeman, komposisi, bentuk, cita rasa, dan nutrisi, serta status sosial seseorang. Oleh karena ntu, varian profesinye cukup bejibun. Selai ntu, rata-rata besaran gaji yang didapatkannye juga cukup besar, tergantung skill dan keahliannye, dan jam terbang. Terlebih jika di hotel-hotel berbintang, posisi koki ada banyak tingkatannye. Sampe sampe ni zaman sekarang ada yang namanye penata ganyeman, karena pentingnye suatu dunia media sosial untuk menaikkan angka penjualannye. Penata ganyeman atau penata saji ntu tugasnye, mampu menata hidangannye di atas perangkat hidang secara artistik, baik di atas mejanye maupun di depan kameranye. Kuncinya, mampu memadukan warna dengan serasi, biar cakep dah kalo dipotret.

Topic: food & beverages
Ampir semue bocah pernah ngikut olahraga enih, walopun lebi sering bocah lanang dibanding wedon. Iye, betul, sepak bola! Tapi, keknya waktu kecil, mah, kagak cocok juge disebut sepak bola. Maennye aje kagak pernah sesuai ame aturan dari FIFA. Jadi be disebutnye maen bola. Aturan aslinye, pan, kudu sebelas lawan sebelas, nah, jaman dulu, mah, lima lawan lima gek udeh cukup; gas aje maen! Biasanye, atu orang tetep ditunjuk buat jadi wasit, sisanye maen, kalo kagak nongtonin di pinggir lapangan. Gawangnye juge seadenye be, kanan kiri dikasi pembates sendal, kalo bagian atas dikasi pembates feeling si kipernye ame kesepakatan bersame aje. Serunye, enih olahrage emang kudu bangat dicoba semue bocah, sih, biar pade belajar caranye kerja same, komunikasi ame orang, ngambil keputusan ame mecahin masalah dengan cepet. Bae-baenye, bise keterusan ampe jadi pemaen bola propesional!

Topic: sports
Bermain sepeda merupakan salah satu bentuk aktivitas fisik yang mudah dilakukan, murah, dan juga ramah lingkungan. Manfaatnye bermain sepeda kurang lebih kaya olahraga juga, bisa dilakukannye ntu di pagi hari untuk kesehatan fisik dan mental. Mengayuh sepeda merupakan latihan yang baik untuk memperkuat otot kaki tanpa memberikannye tekanan yang berlebihan. Bersepeda dapat memperkuat otot di paha depan, paha belakang, bokong, dan betis. Bersepeda adalah salah satu jenis olahraga kardio, sehingga bersepeda di pagi hari dapat meningkatkan kesehatan jantung. Maka dari itu, disarankan untuk menggunakan sepeda kagak hanya pada saat berolahraga, tapi juga sebagai pilihan kendaraan untuk ke tempat kerja, sekolah, ataupun tujuan lainnye. Manfaat bersepeda yang bisa kita dapatkan salah satunye adalah melatih tubuh bagian atas. Sebab, saat bersepeda kite perlu berusaha menjaga sepeda tetap di posisi yang tepat. Ini akan membuat otot-otot bekerja lebih keras. Selain ntu memperkuat otot inti, bersepeda di pagi hari juga dapat memperkuat punggung.

Topic: sports
Hidup sederhana ntu kagak selalu berada dalam kemiskinan, melainkan merasa puasnye kite sama idup kite, selalu bersyukur, dan serta menghindar dari sikap berlebihan. Dalam istilah modern, hidup sederhana dapat dilakukannye dengan menerapkan gaya minimalis aje. Artinye, barang-barang yang dibeli atau mengonsumsi ganyeman ntu yang sesuai kebutuhan, bukan terus menuruti keinginan yang kaga ade habis-habisnye. Dalam uraian "Bahagia Hidup Sederhana" yang diterbitkan Kementerian Agama RI, dinyatakannye bahwa sikap sederhana dalam Islam bermakna qanaah, yang artinye menerima keadaan dengan ikhlas, bersabar dalam kesusahannye, dan bersyukurnye kite ketika diberi nikmat dan keberuntungannye. Lawan sikap sederhana adalah perbuatan boros ntu yang diimbau agar dihindari setiap muslim, sebagaimana firman Allah SWT: "Sesungguhnya pemboros-pemboros itu adalah saudara-saudara setan dan setan itu adalah sangat ingkar kepada Tuhannya,” (Q.S. Al-Isra[17]: 27). Hidup ikhlas dan sederhana bukan berarti menerima tekanan hidup begitu aje, abai berusaha, bukan juga bermalas-malasan, dan pasrah menerima takdir. Hidup ikhlas dan sederhana dilakukan dengan berniat, berusaha, ikhtiar sesuai kemampuannye dengan maksimal, serta diiringi dengan tawakal kepada Allah SWT.

Topic: religion
Kalo kite ada rejeki lebih trus kite mau beli alat olahraga sendiri di rumah boleh-boleh aje. Selama kite mampu trus juga jangan ampe bikin kite tuh maksain kehendak. Nah, kite bisa siapin dari ruangannye dulu, biasanya kan ala-alat olahraga kudu di taro di satu tempat biar penggunannye maksimal. Biasanye di kamar itu tuh biasanye ada barbel buat olahraga otot. Kaga cuma itu, ada matras tuh buat kite mau olahraga di lantai. Ada juga treadmil buat kite jogging kalo gamau keluar rumah. Ada juga nyang kaya narik besi tuh namanye juga aye kaga paham. Pokoknye banyam dah bisa juga kalo mau bikin cari ide di tempat gym.

Topic: sports
Teryata jadi wirausaha buat ibu-ibu tuh cocok banget. Aye bisa ngurus anak sekali beresin rumah, pokoknye semua kerjaan mah beres. Udeh gitu juga penghasilan bisa ditabung. Walaupum di rumah aje tetep bisa produktif. Lagian kerjanye juga kaga pake waktu, kapan aje bisa dikerjain. Mangkanye aye seneng banget tuh bisa nemuin kegiatan pas buat ibu rumah tangga. Emang si jualan tub baru-baru susah banget, apalagi kalo orang belom tau kualitas kite. Kudu kite bikin percaya dulu tuh kalo kite tuh menyakinkan. Trus juga kalo udeh punya pelanggan dijaga kualitasnye biar kaga kapok. Pokoknye resep dah, sekarang udeh hampir 3 taun nih lunya bisnis sendiri di rumah.

Topic: business
Elu pernah denger cerita dari rakyat Betawi? Pernah denger cerita rakyat tentang jagoan dari Betawi? Dulu bener dari rakyat Betawi, katanye ada seorang jagoan yang namanye Pitung. Si Pitung entu pendekar yang baek, taat beragama, dan hobinye nolong orang. Si Pitung entu katanye sih sakti. Die katanye kagak mempan ditembus senjata. Pernah waktu entu Si Pitung beraksi dan ade pihak yang kagak demen sama aksinye. Akhirnye Si Pitung ditembak berkali-kali, tapi anehnye tubuh Pitung kagak ade yang luka sama sekali. Terus pas tau Si Pitung make jimat, jimatnye pun diambil sama musuh pas Pitung mandi di sungai. Akhirnye Pitung pun ditembakin peluru emas. Die pun meninggal karena luka tembak peluru emas.

Topic: culture & heritage
Proses 7 bulanan emang kaga mesti, karna itu menurut kepercayaan adat Jawa aja. Aye termasuk tuh turunan orang Jawa, tapi pas bunting kaga nyelenggarain sih. Maksudnye pan juga buat keselamatan ama doain calon bayi ama Nyaknye tuh. Cuma kalo kaga pake ritual-ritual aneh mah sah-sah aja. Nyang dilarang tuh kalo pake ritual khusus nyang dilarang ama agama. Bagus sih sebenernye acara kaya ginian tuh, bisa sekalian ngelestariin kebudayaan nyang udeh ada ribuan taun. Kalo terus dipake pan bisa kite kenalin tuh ke anak cucu, cuma kalo ngadain beginian tuh dananye juga kaga dikit ye, jadi disesuain aja jangan ampe maksain bikin. Pokoknye ngelakuin sesuatu juga sesuai kemampuan aja dah.

Topic: culture & heritage
Ngêmasupin Romadon, sêlaèn lêbih ngêdêkêtin diri kêpadè Pênciptè, êlu jugè bisè ngêlakuin bêrbagè kêgiatan positip nyang ngasilin. Salèh atunyè dêngan ngêrintis usahè kuè kêring. Mêski bisnis kuè nyang dijalanin masing dalêm tahapan awal dêngan modal kêcit-kêcitan, sêbaèknyè sêlalu pêratiin kualitas bahan nyang digunèin. Kalo êlu ngêgunèin bahan-bahan bêkualitas, kuè nyang dihasilin gè rasènyè lêbih lêjat amè tahan lamè. Kalo modal êlu dirasè kurang cukup buat ngêjè kuè dèwèk dêngan kualitas nyang baèk, cobèlah dêngan carè nyang laèn, misalnyè dêngan ngêbeli bahan sêcarè grosiran. Hal êni puguh bakal ngêjè êlu ngêdapêtin hargè nyang lêbih murèh dibandingin dêngan ngêbêli sêcarè satuan. Kagak adè salahnyè ngêbêli bahan dêngan ngêmanpaatin promo atau diskon asalkan kagak ngurangin kualitasnyè.

Topic: business
Selama aye sekolah pan beda-beda tuh, aye SD di SD negeri. Pas SMP aye dimasukin ke Madrasah Tsanawiyah Negeri, nah pas SMA balik lagi ke SMA negeri. Dari situ sih pelajarannye sama, cuma nyang beda tuh ada dibacaan sholat shubuh, kadang aye diajarin pake qunut trus kadang aye diajarin kaga pake qunut, soalnye beda sekolah beda ajarannye. Pernah satu waktu aye lupa kalo lagi di mesjid rumah laki aye, biasanye kaga pake qunut tuh kalo shubuh, eh ini pake jadi aye malu banget tuh lupa kalo sholat di mesjid liat-liat pake qunut apa kagak. Nah karna dulu sekolah ujiannye harus apal, untung aye bisa sih dikit-dikit ngikutin.

Topic: religion
Kalo emang belom mampu buat beli alat olahraga mah kaga usah pusing, kite tinggal dateng aja ke tempat gym. Kalo kite kaga ngarti kite juga bisa diajarin tuh ama pelatihnye. Udah gitu kite kaga usah mikirin perawatan dari alat-alat olahraganye. Seenganye kan kalo di tempat gym gitu orangnye juga terbatas tuh, kaga lebih dikit orang nyang masuk buat gym. Sekarang mah udeh makin canggih dah, ape-ape udeh dibikin gampang. Pokoknye bisa tuh buat kalangan nyang punya rejeki lebihan biar bisa olahraga. Tinggal bayar tuh pake duit trus udeh dah tinggal bawa badan aje. Apalagi kalo udeh langganan pasti dapet tuh promo-promonye.

Topic: sports
Sebulan sebelum berangkat aye udeh pikirin mateng-mateng nanti bakalan mau nyediain apa buat rombongan. Aye juga baru tau nih divisi konsumsi tuh punya tanggung jawab buat nyediain snack, sama minuman selama diperjalanan tuh kite juga mesti perhatiin. Muterin otak udeh berkali-kali, tapi kaga ade satu pun nyang nyangkut. Masalah konsumsi aja nih belom kelar, begimane masalah lain trus apalagi pas hari H. Akhirnye aye mutusin buat bikin capcay, ayam bakar, kerupuk, ama dikasih tuh buah jeruk. Buat cemilan aye kasih lontong, pastel, dadar gulug, ama risoles. Semua makanan itu tuh kalo dimakannye ntar-ntaran seenganye ya kagak alot dah, lega udeh urusan konsumsi udeh kelar tinggal mikirin berangkatnye aje dah.

Topic: leisures
Salèh atu rumèh adat nyang cukup dikênal masarakat luas adalah rumèh adat joglo. Rumèh adat joglo adalah salèh atu rumèh adat khas masarakat Jawa,  khususnyè masarakat Jawa nyang ngêdiêmin daèrah Jawa Timur amè Jawa Tengah. Tapi, èksistènsi rumèh joglo karang têkêsan udèh mulè kêasingin. Hal êni kagak lêpas dari minimnyè pêratian pêmêrèntah, baèk daèrah, propinsi, atau pusat dalêm ngêlêstariin rumèh adat joglo êni. Banyak carè-carè nyang bisè kitè têmpuh supayè kagak ngantêpin rumèh adat khas masarakat Jawa êni ngilang digêrus olèh jaman. Salèh atunyè ngêjadiin kampung dêngan rumèh joglo nyang cukup banyak buat dijadiin dèstinasi wisatè. Carè êni romannyè bolèh buat dicobè.

Topic: culture & heritage
Di kondisi nyang ape-ape serba susah kite sering ilang sabar. Cuma kalo kite turutin sebenernya kaga bae buat kite. Kalo kite yakin, sebenernye setiap orang pasti ada aja rejekinye. Meskipun tiap orang rejekinye beda-beda, tapi semua udeh di atur tuh. Kalo kite ngejalanin biar iklas aje, kaya nyang udeh kite baca di Al-Qu'an pasti kite bakal ngerti hikmahnye. Pan rejeki bukan cuma diliat dari harta aje, bisa juga dari kite dikasih sehat, kite dikasih keluarga nyang sehat, juga itu rejeki buat kita. Kalo kite sadar sebenernye banyak banget tuh nikmat nyang udah dikasih sama Allah, semua itu juga masih gratis.

Topic: religion
Padè April 2018 kêduè pasangan êni kawin dalêm kêadèan lakinyè bêgawè di hotèl dêngan gaji nyang cukup gêdé. Bininyè jugè bêgawè amè pênghasilannyè bisè ngêjadi tambèhan buat kêidupan mêrèka. Tapi, cobèan datêng wayah bininyè ngêmilih bêrênti bêgawè padè Agustus 2018 karna ada masalèh intêrnal. Cobèan bêlanjut wayah lakinyè jugè bêrênti bêgawè padè Oktober 2018 karna diputus kontrak gawènyè. Mêrèka bahkan kudu rèla kêluar dari kontrakan amè mintè ijin buat numpang di rumèh orang tuè. Bêruntung, lakinyè ngêdapêt gawè lagi, mêski gajinyè kagak sêgêdé wayah bêgawè di hotèl. Sêudèh ngêmilikin pênghasilan, mêrèka kêmbali ngontrak rumèh. Tapi, sêudèh ntu, lakinyè têrnyatè ngêmilih bêrênti dari têmpat gawè nyang baru karna ngêrasè kagak sêjalan dêngan têmpat bêgawènyè. Diè gè nyobè bêgawè lagi buat nabung karna bininyè lagi bunting. Sêudèh bininyè ngêbrojolin, lakinyè ngêmilih bêrjualan ès cincau ngidêr biar bisè lêbih dêkêt dêngan bocah amè bininyè. Sêpasang laki bini êni ngêrasè bêsukur atas rêjêki nyang mêrèka milikin.

Topic: slice of life
Semakin berkembang suatu usaha, tentu akan membutuhkan semakin bejibun sumber daya manusia untuk mengelolanye. Hal ntu lantas bakalannye membuka lapangan pekerjaan bagi masyarakat sekitar. Menambah lapangan pekerjaan juga membantu untuk mengurangi pengangguran yang ada. Saat ini, masih bejibun masyarakat yang belum memiliki pekerjaan. Dengan berkembangnye suatu usaha yang diciptakan oleh para enterpreneur ntu, maka masyarakat yang kesulitan mendapat pekerjaan ataupun masih kekurangan secara finansial dapat terbantu. Ada bejibun contoh usaha, yang bisa menjadi inspirasi untuk memulai usaha baru, yang bakalan dibutuhin orang tiap harinye, ya ntu kedai kopi, usaha laundry, warung makan, toko pakaian, jualan online, desain grafis, penjual bunga, percetakan, jual bensin eceran, jualan buku, dan usaha jasa pengiriman. Ntu semua bisa menjadi ide buat kite membuka bisnis yang bakalan dicari orang. 

Topic: business
Kamera adalah alat paling populer dalam aktivitas fotografi. Nama ntu didapet dari camera obscura, bahasa Latin untuk "ruang gelap", yang ditemukan oleh Al Haitam atau Alhazen sekitar tahun 1000 Masehi, mekanisme awalnye ntu untuk memproyeksikannye tampilan dimane suatu ruangan berfungsi seperti cara kerja kamera fotografis yang modern, kagak ada cara pada waktu ntu untuk mencatat tampilan gambarnye selain secara manual mengikuti jejaknye. Dalam dunia fotografi, kamera merupakan suatu peranti untuk membentuk, dan merekam suatu bayangan potret pada lembaran film. Pada kamera televisi, sistem lensa membentuk gambar pada sebuah lempeng yang peka cahaya. Lempeng ntu bakal memancarkannye elektron ke lempeng sasaran bila terkena cahaya. Selanjutnye, pancaran elektron ntu diperlakukannye secara elektronik. Dikenal banyak jenis kamera potret.

Topic: technology
Elu lagi mau nyari tempat wisata alam yang pemandangannye bagus dan bahkan beda dari yang laen? Nah, elu tau Pulau Komodo? Pulau Komodo entu pasirnye berwarna pink, padahal umumnye entu pas pantai berwarna coklat agak putih atau bahkan kehitaman. Nah makenye kagak heran kalau namenye entu Pink Beach. Entu terjadi soalnye ade hewan dengan ukuran mikroskopis namenye foraminifera dan die ninggalin pigmen merah di koral. Terus akhirnye, entu koral-koral lah jadiin pasir entu pantai jadi pink. Nah kagak cuma bisa foto-foto di pinggir pantainye, elu juga bisa lakuin aktivitas laen kayak snorkeling dan diving. Elu juga bisa nyewa kapal nelayan setempat buat kelilingin pulau-pulau kecil di sekitarnye.

Topic: leisures
Kalo ke kota Sukabumi tuh kaga pernah kelewatan beli makanan yang namanye mochi. Sebab, makanan ini sedep banget udah gitu bikin ketagihan, nah teryata bisa bikin sendiri di rumah berkat resep yang bersliweran. Lnagkah pertama bikin dulu lapisan luarnya dari tempung ketan putih, maizena, gula, vanila, garem, aer, ama minyak. Bahan-bahan tadi di aduk ampe licin trus dikukus dah. Kalo udah mateng tinggal diaduk ama centong ampe licin, nah jangan lupa lumurin tepung biar pas dibentuk kaga lengket. Kalo udah gitu tinggal diisi ama kacang sangrai yang udah dibuang kulitnya trus ditambahin gula. Bentuk dah tuh bulet-bulet, jangan lupa ditambahin tepung biar kaga pada nempel trus bisa ditambahin toping wijen yang udah disangrai.

Topic: food & beverages